شەفەق
نیوز/ موستەفا کازمی سەرۆک وەزیرەیل عراق، دیدارەیلیگ وەرد بڕیگ لە شاه و سەرۆکەیل
دەوڵەتەیل لە نیویۆرک ئەنجام دەێد، ئەوەیش: لە پەراویز کار و گردەوبوینەیل کۆمەڵەی
گشتی نەتەوە یەکگرتگەیل، ک سوو چوارشەمە دەسوەپی کەێد.
نویسینگەی
کازمی لە بەیاننامەیگ رەسیە ئاژانس شەفەق نیوز وت: کازمی ئەوەسا لەناو گردەوبوین کۆمەڵگەی
گشتی وتار عراق ئویشێد، و ئەوەسا لە پەراویز کارەیل کۆمەڵگەگە، چەوی کەفێدە شمارەیگ
لە شاه و سەرۆک دەوڵەتەیل برا و برادەر ک لەورا بەشداری کەن، هەمیش چەوی کەفێدە سکرتێر
گشتی نەتەوە یەکگرتگەیل.
لە پەراویز
بەشداریەگە، سەرۆک وەزیرەیل عراق ئەوەسا وەگەرد شمارەیگ لە وەرپرسەیل ریخریایەیل ناودەوڵەتی
و هەرێمی گردەو بوود، ئەرا باسکردن لە گرنگترین باوەتەیل و هاوکاری لە جویراجویر ئاستەیل،
ئەرا چارەکردن سەختیەیل ئابووری و سیاسی لە نوای عراق و ناوچەگە.
